smcproject/ml-wiki-sentences huggingface dataset:
656-ൽ ഉഥ്മാൻ്റെ ഭവനം ഏകദേശം 1000 ത്തോളം വരുന്ന മുസ്ലിം വിമതർ ഉപരോധിച്ചു.
ഒടുവിൽ വിമതർ വീട്ടിൽ അതിക്രമിച്ച് കയറിയ വിമതർ ഉഥ്മാനെ കൊലപ്പെടുത്തിയത് ആദ്യ ഫിത്നയെ പ്രകോപിപ്പിച്ചു.
ഉഥ്മാനെ കൊലപ്പെടുത്തിയ ശേഷം, വിമതർ അലിയോട് പുതിയ ഖലീഫയാകാൻ ആവശ്യപ്പെട്ടു, എന്നാൽ പല റിപ്പോർട്ടുകളും പ്രകാരം ഉഥ്മാൻ്റെ കൊലപാതകത്തിൽ അലി ഉൾപ്പെട്ടിരുന്നില്ല.
അലി ആദ്യം ഖിലാഫത്ത് നിരസിച്ചതായി റിപ്പോർട്ടുണ്ടെങ്കിലും അദ്ദേഹത്തിൻ്റെ അനുയായികൾ പിന്നിൽ ഉറച്ചുനിന്നതിന് ശേഷം മാത്രം ഭരിക്കാൻ സമ്മതിച്ചു.
ഉഥ്മാൻ്റെ കൊലപാതകത്തിൽ പ്രതികളായവരെ വധിക്കാൻ അലിക്ക് കഴിയാതെ വന്നപ്പോൾ, ഉസ്മാൻ്റെ മരണത്തിന് പ്രതികാരം ചെയ്യാത്തതിന് ഐഷ അദ്ദേഹത്തിനെതിരെ തീക്ഷ്ണമായ ഒരു പ്രസംഗം നടത്തി.
ആഇശയോട് ആദ്യമായി പ്രതികരിച്ചത് ഉസ്മാൻ്റെ ഭരണകാലത്ത് മക്കയുടെ ഗവർണറായിരുന്ന അബ്ദുല്ല ഇബ്‌നു അമർ അൽ ഹദ്‌റാമിയും ബനൂ ഉമയ്യ ഗോത്രത്തിലെ പ്രമുഖ അംഗങ്ങളുമായിരുന്നു.
അൽ-സുബൈർ ഇബ്‌നു അൽ-അവ്വാം, തൽഹ ഇബ്‌നു ഉബൈദ് അല്ലാ എന്നിവരുൾപ്പെടെയുള്ള ഒരു സൈന്യവുമായി അലിയുടെ സൈന്യത്തെ നേരിട്ട അയിഷ, ബസ്ര നഗരത്തിന് പുറത്തുവച്ച് തൻ്റെ സൈന്യവുമായിഇടകലർന്ന ഉസ്മാൻ്റെ ഘാതകരെ പ്രോസിക്യൂട്ട് ചെയ്യണമെന്ന് ആവശ്യപ്പെട്ടു.
അവളുടെ സൈന്യം ബസ്ര പിടിച്ചടക്കിയപ്പോൾ 600 മുസ്ലീങ്ങളെയും ഹക്കിം ഇബ്നു ജബാല ഉൾപ്പെടെ 40 പേരെയും വധിക്കാൻ അവൾ ഉത്തരവിട്ടു.
656-ൽ ബസ്രയ്ക്ക് സമീപത്തുവച്ച് അലി പിന്തുണക്കാരെ അണിനിരത്തി ഐഷയുടെ സൈന്യവുമായി യുദ്ധം ചെയ്തു.
ഒരു വലിയ ഒട്ടകത്തിൻ്റെ പുറകിൽ ഒരു അമ്പാരിയിൽ ഇരുന്നുകൊണ്ട് ഐഷ തൻ്റെ സൈന്യത്തെ നയിച്ച ഈ യുദ്ധം ഒട്ടകത്തിൻ്റെ യുദ്ധം എന്നാണ് അറിയപ്പെടുന്നത്.
ആഇശയുടെ സൈന്യം പരാജയപ്പെടുകയും ഏകദേശം 10,000 മുസ്ലീങ്ങൾ യുദ്ധത്തിൽ കൊല്ലപ്പെടുകയും ചെയ്ത ഈ യുദ്ധം മുസ്ലീങ്ങൾ മുസ്ലീങ്ങളുമായി നടത്തിയ ആദ്യ ഏറ്റുമുട്ടലായി കണക്കാക്കുന്നു.
110 ദിവസത്തെ സംഘർഷത്തിന് ശേഷം അലി ഐഷയുമായി അനുരഞ്ജനം ചെയ്തു.
അലിയുടെ കമാൻഡർമാരിൽ ഒരാളും അവളുടെ സഹോദരനുമായിരുന്ന മുഹമ്മദ് ബിൻ അബി ബക്കറിൻ്റെ നേതൃത്വത്തിൽ സൈനിക അകമ്പടിയോടെ അദ്ദേഹം അവളെ മദീനയിലേക്ക് തിരിച്ചയച്ചു.
മദീനയിലെത്തിയ അവർ പിന്നീട് ഭരണകൂടത്തിൻ്റെ കാര്യങ്ങളിൽ കൂടുതൽ ഇടപെടാതെ .
അലി അവൾക്ക് ഒരു അടത്തൂണും ഏർപ്പെടുത്തി.
ഇസ്ലാമിലെ സ്വാധീനവും സംഭാവനകളും
മൂഹമ്മദ് ആദ്യകാലത്ത് ആദ്യ ഭാര്യയായ ഖദീജ ബിൻത് ഖുവൈലിദുമായി 25 വർഷത്തെ സഹവാസത്തിനിടെ ഏകഭാര്യത്വത്തിലൂന്നിയ ജീവിതം നയിക്കുകയും അവരുടെ മരണശേഷം ഒൻപത് വർഷക്കാലം ബഹുഭാര്യത്വത്തിലൂന്നിയ ജീവിതം നയിക്കുകയും ചെയ്തു.
ഇക്കാലത്ത് അദ്ദേഹം കുറഞ്ഞത് ഒമ്പത് ഭാര്യമാരെയെങ്കിലും വിവാഹം കഴിച്ചിട്ടുണ്ട്..
മുഹമ്മദിന്റെ തുടർന്നുള്ള വിവാഹങ്ങളെ ലൈംഗിക സുഖത്തിന്റെ അടിസ്ഥാനത്തിലല്ല, മറിച്ച് രാഷ്ട്രീയ ബന്ധങ്ങൾ കൂട്ടിയിണക്കുന്നതിനുള്ള ഒരു മാർഗ്ഗമായി മാത്രമാണ്  ചിത്രീകരിക്കപ്പെട്ടിരിക്കുന്നത്.
പ്രത്യേകിച്ച്, മുഹമ്മദിന് ഐഷയുമായും ഹഫ്‌സയുമായും ഉള്ള ബന്ധങ്ങൾ അദ്ദേഹത്തെ ആദ്യകാല മുസ്‌ലിം സമൂഹത്തിലെ ഏറ്റവും പ്രധാനപ്പെട്ട രണ്ട് നേതാക്കളായ ആയിഷയുടെ പിതാവ് അബൂബക്കറുമായും ഹഫ്‌സയുടെ പിതാവ് ഉമർ ഇബ്‌നു അൽ-ഖത്താബുമായും ബന്ധപ്പെടുത്തുന്നതിൽ വിജയിച്ചു.
ഹിജ്റ 58 റമദാൻ 17-ന് (678 ജൂലൈ 16) മദീനയിലെ തൻറെ ഭവനത്തിൽ വെച്ച് ആയിശ അന്തരിച്ചു.
മരണസമയത്ത് അവൾക്ക് 67 വയസ്സായിരുന്നു.
തഹജ്ജുദ് (രാത്രി) പ്രാർത്ഥനയ്ക്ക് ശേഷം അബു ഹുറൈറ അവളുടെ മയ്യിത്ത് നമസ്‌കാരത്തിന് നേതൃത്വം നൽകിയ ശേഷം അൽ-ബാഖി സെമിത്തേരിയിൽ അടക്കം ചെയ്തു.
അവലംബം പുറത്തേയ്ക്കുള്ള കണ്ണികൾ Biography of Aisha വേ ബാക്ക് യന്ത്രത്തിൽ നിന്നും (archived ഫെബ്രുവരി 1, 2008) "Age of Aisha" written by Allama Habib-ur-Rahman Siddiqui Kandhalvi Ayesha’s Story: Mother of the Believers University of Wisconsin Radio Archived 2011-09-15 at the Wayback Machine
ഉമ്മു സൽമ ഇംഗ്ലീഷ് വിലാസം https://ml.wikipedia.org/wiki/Umm_Salama
ഉമ്മു സൽമ (Arabic: أم سلمة‎) എന്നറിയപ്പെടുന്ന ഹിന്ദ് ബിൻ‌ത് അബി ഉമയ്യ (Arabic: هند بنت أبي أمية‎ ; english: Umm Salama Hind bint Abi Umayya ) ഇസ്‌ലാമിക പ്രവാചകനായ മുഹമ്മദിന്റെ 12 ഭാര്യമാരിൽ ഒരാളാണ്.
അവരുടെ ജീവിതകാലം ക്രിസ്തുവർഷം 580 മുതൽ 680 വരെ ആയിരുന്നു.
നബിയുടെ ഭാര്യമാരിൽ ഏറ്റവും അവസാനം മരണപ്പെടുന്നത് ഉമ്മു സൽമയാണ്.
അവരെ ആദ്യം വിവാഹം കഴിച്ചിരുന്നത് സഹാബിയായ അബ്ദുല്ല ഇബ്ൻ അബ്ദുൽ അസദ് ആയിരുന്നു.
ഉമ്മു സൽമയെപ്പോലെ ആദ്യം ഇസ്‌ലാം സ്വീകരിച്ചവരിൽ ഒരാളായ അബ്ദുല്ല ഉഹ്ദ് യുദ്ധത്തിലേറ്റ മുറിവിനെത്തുടർന്ന് മരണമടയുമ്പോൾ അവർക്ക് നാല് ചെറിയ കുട്ടികളാണ് ഉണ്ടായിരുന്നത്.
മദീനയിൽ മറ്റ് ബന്ധുക്കളൊന്നും ഇല്ലാതിരുന്ന അവരെ ആ അവസരത്തിൽ സഹായിച്ചത് അൻസാറുകളും മുഹാജിറുകളും ആയിരുന്നു.
ഉമ്മു സൽമയുടെ ഇദ്ദാകാലം അവസാനിച്ചപ്പോൾ അബൂബക്കറും ഉമറും ഉൾപ്പെടെയുള്ള പലരും അവരെ വിവാഹം ചെയ്യാൻ തയ്യാറായെങ്കിലും അവർ ആ ആലോചനകൾ നിരസിക്കുകയാണുണ്ടായത്.
പിന്നീട് നബി അവരെ വിവാഹം ചെയ്യാൻ തയ്യാറാവുകയും അവർ അത് അംഗീകരിക്കുകയും ചെയ്തു.
സഫിയ്യ ബിൻത് ഹുയയ്യ് ഇംഗ്ലീഷ് വിലാസം https://ml.wikipedia.org/wiki/Safiyya_bint_Huyayy
സഫിയ്യ ബിൻത് ഹുയയ്യ് (അറബിക്: صفية بنت حيي‎) ( 610 –  670) ഇസ്‌ലാമിക പ്രവാചകനായ മുഹമ്മദിന്റെ 12 ഭാര്യമാരിൽ ഒരാളാണ്.
മദീനയിലെ ജൂതഗോത്രമായിരുന്ന ബനൂനാദിറിന്റെ നേതാവായ ഹുയയ്യ് ഇബ്നു അഖ്ത്താബിന്റെയും ബനൂ ഗുറൈസാ ഗോത്രത്തിൽ ഉൾപ്പെട്ട ബറാ ബിൻ‌ത് സമാവലിന്റെയും മകളായി ജനിച്ച സഫിയ്യയുടെ ആദ്യ ഭർത്താവ് സല്ലാം മിഷ്ക്കാം ആയിരുന്നു.
സ്വദേശവൽക്കരണവും വിദേശവൽക്കരണവും Part of a series on Translation Types Legal Literary Bible Quran Linguistic validation Medical Regulatory Technical Interpretation Cultural Word-for-word vs. Sense-for-sense Theory Translation studies Skopos theory Translation project Translation criticism Dynamic and formal equivalence Contrastive linguistics Technologies CAT Machine translation Mobile (machine) translation Dubbing Subtitling Pre-editing Postediting Multimedia translation Localization Glocalization Internationalization and localization Language localisation Game localization Dub localization Institutional Associations Awards Organizations Schools Related topics Transcription Transliteration Video relay service (VRS) Telephone interpreting Language barrier Fan translation Fansub Fandub Journalistic translation Books and magazines on translation Bible translations by language Translated books Translators ക സ തി
വിവർത്തകർ ഒരു കൃതി ലക്ഷ്യ സംസ്കാരവുമായി ( വിവർത്തനം ചെയ്യുന്ന ഭാഷയുമായി ബന്ധപ്പെട്ട സംസ്കാരം) എത്രത്തോളം പൊരുത്തപ്പെടുത്തുന്നുവെന്നതിനെ സംബന്ധിച്ച വിവർത്തനത്തിലെ തന്ത്രങ്ങളാണ് സ്വദേശവൽക്കരണവും വിദേശവൽക്കരണവും.
വിവർത്തനം ചെയ്യുന്ന ഭാഷയുടെ സംസ്കാരവുമായി വാചകം അടുത്തുനിൽക്കുന്ന തന്ത്രമാണ് സ്വദേശവൽക്കരണം, അതിൽ മൂല കൃതിയിൽ നിന്നുള്ള വിവരങ്ങൾ നഷ്ടപ്പെടാം.
മൂല കൃതിയിൽ നിന്നുള്ള വിവരങ്ങൾ നിലനിർത്തുന്നതിനുള്ള തന്ത്രമാണ് വിദേശവൽക്കരണം, അതിൻറെ അർത്ഥം സംരക്ഷിക്കുന്നതിനായി ലക്ഷ്യ ഭാഷയുടെ നിയമങ്ങൾ മനഃപൂർവ്വം ലംഘികുന്നു.
ഈ തന്ത്രങ്ങൾ നൂറുകണക്കിന് വർഷങ്ങളായി ചർച്ച ചെയ്യപ്പെടുന്നുണ്ടെങ്കിലും അവയുടെ ആധുനിക അർത്ഥത്തിൽ അവയെ ആദ്യമായി രൂപപ്പെടുത്തിയ വ്യക്തി ലോറൻസ് വെനൂത്തി  ആണ്.
1995 ൽ തൻറെ ദി ട്രാൻസ്ലേറ്റേഴ്സ് ഇൻവിസിബിലിറ്റി: എ ഹിസ്റ്ററി ഓഫ് ട്രാൻസ്ലേഷൻ എന്ന പുസ്തകത്തിലൂടെ അവയെ അദ്ദേഹം വിവർത്തന പഠനമേഖലയിൽ ഉൾപ്പെടുത്തി.
സ്വദേശവൽക്കരണവും വിദേശവൽക്കരണവും തമ്മിലുള്ള വൈരുദ്ധ്യം പ്രത്യയശാസ്ത്രപരമായ ഒന്നാണെന്ന അദ്ദേഹത്തിന്റെ കാഴ്ചപ്പാട് പുതുമനിറഞ്ഞതാണ്.
വിദേശവൽക്കരണമാണ് വിവർത്തകർ  ധാർമികമായി തിരഞ്ഞെടുക്കേണ്ടതെന്ന് അദ്ദേഹം  അഭിപ്രായപ്പെട്ടു.
1998-ലെ തൻ്റെ ദി സ്കാൻഡൽസ് ഓഫ് ട്രാൻസ്ലേഷൻ: ടുവർഡ്സ് ആൻ എത്തിക്സ് ഓഫ് ഡിഫറൻസ് എന്ന പുസ്തകത്തിൽ "ഒരു വിവർത്തനം ഒരു വിദേശ കൃതിയെ ലക്ഷ്യ  ഭാഷയുമായും സംസ്കാരവുമായും എത്രത്തോളം സ്വാംശീകരിക്കുന്നു, അത് ആ മൂല കൃതിയുടെ വ്യത്യാസങ്ങളെ എത്രത്തോളം ചൂണ്ടിക്കാട്ടുന്നു എന്ന ചോദ്യവുമായി"  ബന്ധപ്പെട്ടിരിക്കുന്നതാണ് സ്വദേശവൽക്കരണവും വിദേശവൽക്കരണവും" എന്ന് വെനൂത്തി പ്രസ്താവിക്കുന്നു.
ലോറൻസ് വെനൂത്തിയുടെ അഭിപ്രായത്തിൽ, ഓരോ വിവർത്തകനും വിവർത്തന പ്രക്രിയയെ സംസ്കാരത്തിന്റെ പ്രിസത്തിലൂടെ നോക്കണം.
വിവർത്തനം മൂല ഭാഷാ സാംസ്കാരിക മാനദണ്ഡങ്ങളെ അപവർത്തനം ചെയ്യുന്നു, അവയുടെ അർത്ഥവും വിദേശത്വവും സംരക്ഷിക്കുകയും ലക്ഷ്യ ഭാഷാ വാചകത്തിലേക്ക് എത്തിക്കുകയും ചെയ്യുക എന്നത് വിവർത്തകന്റെ കടമയാണ്.
വിവർത്തന പ്രക്രിയയുടെ ഓരോ ഘട്ടവും - വിദേശ ഗ്രന്ഥങ്ങളുടെ തിരഞ്ഞെടുപ്പ് മുതൽ വിവർത്തന തന്ത്രങ്ങൾ നടപ്പാക്കൽ വരെ, വിവർത്തനങ്ങളുടെ എഡിറ്റിംഗ്, അവലോകനം, വായന എന്നിവയിലൊക്കെയും - ലക്ഷ്യ ഭാഷയിൽ പ്രചരിക്കുന്ന വൈവിധ്യമാർന്ന സാംസ്കാരിക മൂല്യങ്ങൾ മധ്യസ്ഥത വഹിക്കുന്നു.
ഇംഗ്ലീഷ് ഭാഷാ വിവർത്തനത്തിന്റെ സിദ്ധാന്തത്തിലും പ്രയോഗത്തിലും സ്വദേശവൽക്കരണവും മൂല ഭാഷയുടെ കീഴടങ്ങലും ആധിപത്യം പുലർത്തുന്നുവെന്ന് അദ്ദേഹം കണക്കാക്കുന്നു.
ലക്ഷ്യ വാചകത്തിന്റെ വിദേശത്വം കുറയ്ക്കുന്നതിന് വിദേശ സാംസ്കാരിക മൂല്യങ്ങളെ ലക്ഷ്യ ഭാഷാ സാംസ്കാരിക മൂല്യങ്ങളിലേക്ക് കുറയ്ക്കുന്ന വിവർത്തകരെ അദ്ദേഹം കർശനമായി വിമർശിച്ചു.
വെനൂത്തി പറയുന്നതനുസരിച്ച്, സ്വദേശവൽക്കരണം മൂല ഭാഷയുടെ സാംസ്കാരിക മൂല്യങ്ങളെ "അക്രമാസക്തമായി" മായ്ച്ചുകളയുകയും പകരം ലക്ഷ്യ ഭാഷയിൽ എഴുതിയതും ലക്ഷ്യ വായനക്കാരന്റെ സാംസ്കാരിക മാനദണ്ഡങ്ങൾ പാലിക്കുന്നതുമായ ഒരു കൃതി സൃഷ്ടിക്കുകയും ചെയ്യുന്നു.
വിദേശവത്കരണത്തെ അദ്ദേഹം ശക്തമായി പിന്തുണയ്ക്കുന്നു, "വിദേശ കൃതിയുടെ ഭാഷാപരവും സാംസ്കാരികവുമായ വ്യത്യാസം രജിസ്റ്റർ ചെയ്യുന്നതിനും വായനക്കാരനെ വിദേശ മൂല്യങ്ങൾ പഠിപ്പിക്കുന്നതിലും [ലക്ഷ്യ - ഭാഷാ സാംസ്കാരിക] മൂല്യങ്ങൾക്ക് മേലുള്ള ഒരു വംശീയ സമ്മർദ്ദമായി" അദ്ദേഹം വിദേശവത്കരണത്തെ കണക്കാക്കുന്നു.
മൊഹാവി മരുഭൂമി
മൊഹാവി മരുഭൂമി ( / m oʊ ˈ h ɑː v i , m ə -/ ⓘ ; Mohave : Hayikwiir Mat'aar ; Spanish : Desierto de Mojave ) തെക്കുപടിഞ്ഞാറൻ യു.എസിൽ തരിശായ ഏറ്റവും വരണ്ടുണങ്ങിയതും സിയറ നെവാഡ പർവതനിരകളുടെ മഴനിഴൽ പ്രദേശത്തു സ്ഥിതിചെയ്യുന്നതുമായ ഒരു മരുഭൂമിയാണ്.
തദ്ദേശീയ മൊഹാവി ജനതയുടെ പേരിലാണ് ഇത് അറിയപ്പെടുന്നത്.
തെക്കുപടിഞ്ഞാറൻ അമേരിക്കൻ ഐക്യനാടുകളിൽ സ്ഥിതി ചെയ്യുന്ന ഈ മരുഭൂമി പ്രാഥമികമായി തെക്കുകിഴക്കൻ കാലിഫോർണിയയിലും തെക്കുപടിഞ്ഞാറൻ നെവാഡയിലും സ്ഥിതിചെയ്യുന്ന ഇതിൻറെ ചെറിയ ഭാഗങ്ങൾ അരിസോണയിലേക്കും യൂട്ടയിലേക്കും വ്യാപിക്കുന്നു.
47,877 ചതുരശ്ര മൈൽ (124,000 ചതുരശ്ര കിലോമീറ്റർ) ആണ് ഈ മരുഭൂമിയുടെ ആകെ വിസ്തീർണ്ണം.
സൊനോറ , ചിഹ്വാഹുവാൻ , ഗ്രേറ്റ് ബേസിൻ മരുഭൂമികൾക്കൊപ്പമാണ് ഈ വലിയ വടക്കേ അമേരിക്കൻ മരുഭൂമിയും രൂപം കൊണ്ടത്.
ഇവയുമായുള്ള താരതമ്യപഠനത്തിൽ ഏറ്റവും ചെറുതും വരണ്ടതുമാണ് മൊഹാവി മരുഭൂമി.
മൊഹാവി മരുഭൂമിയുടെ പടിഞ്ഞാറൻ അതിരുകൾ സിയറ നെവാഡ പർവതനിരകളും കാലിഫോർണിയ മൊണ്ടെയ്ൻ ചപ്പാറൽ, വനപ്രദേശങ്ങളും തെക്ക്, കിഴക്ക് അതിരുകൾ സോനോറൻ മരുഭൂമിയുമാണ്.
മൊഹാവി മരുഭൂമിയിൽ മാത്രം കാണപ്പെടുന്ന ജോഷ്വ ട്രീ (യുക്ക ബ്രെവിഫോളിയ), പോലുള്ള ഒരു പ്രത്യേക സസ്യയിനത്തിന്റെ സാന്നിധ്യമില്ലാത്തതിനാൽ മൊഹാവി മരുഭൂമിയുടെ കിഴക്കുള്ള അതിരുകൾ മറ്റ് അതിരുകളെ അപേക്ഷിച്ച് വ്യതിരിക്തമല്ല.
മൊഹാവി മരുഭൂമിയെ സോനോറൻ മരുഭൂമിയിൽ നിന്നും അതിനോട് ചേർന്നുള്ള മറ്റ് മരുഭൂമികളിൽ നിന്നും വേർതിരിക്കുന്നത് അതിന്റെ ചൂടുള്ള മിതശീതോഷ്ണ കാലാവസ്ഥയും കൂടാതെ അയൺവുഡ് (ഓൾനിയ ടെസോട്ട), ബ്ലൂ പാലോ വെർഡെ (പാർക്കിൻസോണിയ ഫ്ലോറിഡ), ചുപറോസ (ജസ്റ്റിസിയ കാലിഫോർണിക്ക), സ്പൈനി മെനോഡോറ (മെനോഡോറ സ്പൈനെസെൻസ്), ഡെസേർട്ട് സെന്ന (കാസിയ അർമാറ്റ), കാലിഫോർണിയ ഡേലിയ (സോറോത്താംനസ് അർബോറെസെൻസ്), ഗോൾഡൻഹെഡ് (അകാംപ്‌ടോപ്പസ് ഷോക്ക്‌ലെയ്) തുടങ്ങിയ സസ്യജാലങ്ങളുമാണ്.
ഈ മറ്റ് ഘടകങ്ങൾക്കൊപ്പം, ഈ സസ്യങ്ങൾ അടുത്തുള്ള സോനോറൻ മരുഭൂമിയിൽ നിന്ന് മൊഹാവിയെ വേർതിരിക്കുന്നു.
മൊഹാവി മരുഭൂമി സമാന്തര പർവതനിരകളും താഴ്‌വരകളുടേയും ഒരു പരമ്പര മാറിമാറി വരുന്നതായ തടങ്ങളും ശ്രേണികളുമടങ്ങിയ ഭൂപ്രകൃതി സവിശേഷതയാണ് പ്രകടിപ്പിക്കുന്നത്.
മൊഹാവി മരുഭൂമിയിൽ വെള്ളി, ടങ്ങ്സ്റ്റൺ , ഇരുമ്പ്, സ്വർണ്ണ വിവിധ ധാതു നിക്ഷേപങ്ങളും അടങ്ങിയിരിക്കുന്നു.
വടക്കേ അമേരിക്കയിലെ ഏറ്റവും താഴ്ന്ന പ്രദേശമായ ഡെത്ത് വാലി സ്ഥിതി ചെയ്യുന്ന സ്ഥലം കൂടിയാണിത് ഇതിന്റെ ഭൂരിഭാഗവും പ്രദേങ്ങളും 2,000 മുതൽ 4,000 അടി (610 മുതൽ 1,220 മീറ്റർ വരെ) ഉയരത്തിലാണെന്നതിനാൽ മൊഹാവി മരുഭൂമിയെ പലപ്പോഴും "ഉയർന്ന മരുഭൂമി" എന്ന് വിളിക്കാറുണ്ട്.
അവലംബം 1 2 ↑ ↑ ↑ ↑ (Subscription or participating institution membership required.) ↑ Munro, P., et al. A Mojave Dictionary .
Los Angeles: UCLA, 1992 ↑ {{ cite web }} :  CS1 maint: url-status ( link ) ↑ ↑ ↑
വാട്ടർ പോളോ ഇംഗ്ലീഷ് വിലാസം https://ml.wikipedia.org/wiki/Water_polo
വെള്ളത്തിൽ കളിക്കുന്ന ഒരു കളിയാണ് വാട്ടർ പോളോ .
ഹാൻ‌ഡ് ബാൾ കളിയോട് താരതമ്യമുള്ള കളി ഒരു പഴയ കാലം മുതലേ ഒളിമ്പിക്സ് മത്സര ഇനമാണ്.
ഈ കളിയിൽ ഒരു ടീമിൽ ഗോളിയടക്കം എട്ടു കളിക്കാരും, ആറ് പകരക്കാരും ഉണ്ടാ‍കും.
ഏറ്റവും കൂടുതൽ ഗോൾ നേടുന്നവർ വിജയിക്കുന്നു.
ഇതിൽ വെള്ളത്തിൽ നീന്തികൊണ്ടാണ് കളിക്കുന്നത്.
നീന്തികൊണ്ട് ബാൾ പാസ് ചെയ്യുന്നു.
ഗോളി കാക്കുന്ന ഗോൾപോസ്റ്റിലേക്ക് ബാൾ എറിഞ്ഞ് കയറ്റി ഗോൾ നേടുന്നു.
കളിക്കുന്ന മേഖലയിൽ ഗോളി അടക്കം ഏഴ് പേർ ഒരു ടീമിൽ അനുവദനീയമാണ്.
ഒരു നീന്തൽ കുളത്തെ പകുതി യായി തിരിച്ചാണ്‌ കളിമേഖല ഉണ്ടാക്കുന്നത്.
ഇതിന്റെ എതിർ വശത്ത് ഗോൾപോസ്റ്റും ഉണ്ട്.
മറ്റ് കണ്ണികൾ FINA water polo rules Archived 2013-10-23 at the Wayback Machine USA Water Polo rules Archived 2009-02-06 at the Wayback Machine അവലംബം കൂടുതൽ വായനക്ക് Water polo എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
{{ cite book }} : Unknown parameter | month= ignored ( help ) {{ cite book }} : Unknown parameter | month= ignored ( help ) {{ cite book }} : Cite has empty unknown parameter: | unused_data= ( help ) ; Text " free read in PDF of one chapter " ignored ( help ) {{ cite book }} : Unknown parameter | month= ignored ( help ) {{ cite book }} : Unknown parameter | month= ignored ( help ) {{ cite book }} : Unknown parameter | month= ignored ( help )
മദർ ഷിപ്പ്‌ടൺ ഇംഗ്ലീഷ് വിലാസം https://ml.wikipedia.org/wiki/Mother_Shipton
ഇംഗ്ലീഷ് നാടോടിക്കഥകളിലൂടെ അറിയപ്പെടുന്ന ഇംഗ്ലീഷ്കാരിയായ ഒരു പുരോഹിതയും പ്രവാചികയുമായിരുന്നു ഉർസുല സൗത്തീൽ (c. 1488 – 1561; ഉർസുല സൗത്ത്ഹിൽ, ഉർസുല സൂത്ത്ടെൽ അല്ലെങ്കിൽ ഉർസുല സോന്തൈൽ എന്നിങ്ങനെ പലവിധത്തിൽ ഉച്ചരിക്കപ്പെടുന്നു).
ഉർസുല  ജനങ്ങൾക്കിടയിൽ മദർ ഷിപ്പ്‌ടൺ എന്നറിയപ്പെടുന്നു.
ഓക്സ്ഫോർഡ്ഷെയറിലെ റോൾറൈറ്റ് സ്റ്റോൺസിൻ്റെ ഉത്ഭവവുമായി ബന്ധപ്പെട്ടിരിക്കുന്ന നാടോടിക്കഥകളുമായി ബന്ധപ്പെടുത്തി അവരെ ഒരു മന്ത്രവാദിനിയായി വിശേഷിപ്പിക്കാറുണ്ട്.
1610-ൽ വില്യം കാംഡൻ നടത്തിയ ഒരു പ്രാസ വിവരണത്തിൽ  ഒരു രാജാവും കൂട്ടരും അവരെ  പരീക്ഷിച്ചതിലൂടെ പരാജയപ്പെട്ടതിനുശേഷം കല്ലായി മാറിയതായി പറയപ്പെടുന്നു.
അവരുടെ പ്രവചനങ്ങളുടെ ആദ്യത്തെ അറിയപ്പെടുന്ന പതിപ്പ് 1641-ൽ, അവരുടെ മരണത്തിന് എൺപത് വർഷങ്ങൾക്ക് ശേഷം അച്ചടിക്കുകയുണ്ടായി.
പ്രസിദ്ധീകരിച്ചത് ഒരു ഐതിഹാസികമോ പുരാണമോ ആയ വിവരണമാണെന്ന് സൂചിപ്പിക്കുന്നു.
അതിൽ പ്രധാനമായും ധാരാളം പ്രാദേശിക പ്രവചനങ്ങളും രണ്ട് പ്രവാചക വാക്യങ്ങളും മാത്രമേ ഉണ്ടായിരുന്നുള്ളൂ.
അവരുടെ പ്രവചനങ്ങളുടെ ഏറ്റവും ശ്രദ്ധേയമായ പതിപ്പുകളിലൊന്ന് 1684-ൽ പ്രസിദ്ധീകരിച്ചു.
ഇപ്പോൾ മദർ ഷിപ്പ്‌ടൺസ് കേവ് എന്നറിയപ്പെടുന്ന ഒരു ഗുഹയിൽ നിന്ന് അത് അവരുടെ ജന്മസ്ഥലം യോർക്ക്ഷെയറിലെ ക്നാർസ്‌ബറോ ആണെന്ന് തിരിച്ചറിഞ്ഞു.
പുസ്തകത്തിൽ ഷിപ്പ്‌ടണിനെ അറപ്പുതോന്നിക്കുന്നവിധത്തിൽ ചിത്രീകരിക്കുകയും  അവർ 1512-ൽ യോർക്കിനടുത്തുള്ള ഒരു പ്രാദേശിക മരപ്പണിക്കാരനായ ടോബി ഷിപ്പ്‌ടനെ വിവാഹം കഴിച്ചുവെന്നും ജീവിതത്തിലുടനീളം ഭാഗ്യം പറയുകയും പ്രവചനങ്ങൾ നടത്തുകയും ചെയ്തതായി പറയപ്പെടുന്നു.
നോർത്ത് യോർക്ക്ഷെയറിലെ ക്നാറെസ്ബറോ പട്ടണത്തിന് പുറത്തുള്ള ഒരു ഗുഹയിൽ 1488-ൽ 15 വയസ്സുള്ള അഗത സൂത്തലെയുടെ മകളായി  ഉർസുല സോന്തെയ്‌ലായിട്ടാണ് മദർ ഷിപ്റ്റൺ ജനിച്ചത്.
അവരുടെ ജനനത്തെയും ജീവിതത്തെയും കുറിച്ചുള്ള ഐതിഹ്യങ്ങളുടെ ആദ്യ സ്രോതസ്സുകൾ 1667ൽ രചയിതാവും ജീവചരിത്രകാരനുമായ റിച്ചാർഡ് ഹെഡും പിന്നീട് 1686-ൽ ജെ.കോണിയേഴ്സും ചേർന്ന് ശേഖരിക്കുകയുണ്ടായി.
1667-ലെയും 1686-ലെയും രണ്ട് സ്രോതസ്സുകളിലും ഷിപ്പ്‌ടൺ വിരൂപയും വൃത്തികെട്ടതും, കുനിഞ്ഞും വീർത്ത കണ്ണുകളുമായും ജനിച്ചതായി പറയപ്പെടുന്നു.
ശക്തമായ ഇടിമിന്നലിലാണ് ഷിപ്പ്ടൺ ജനിച്ചതെന്നും  ജനിച്ചതിന് ശേഷം കരയുന്നതിന് പകരം അരോചകമായി പൊട്ടിച്ചിരിക്കുകയായിരുന്നുവെന്നും, അങ്ങനെ ചെയ്തപ്പോൾ, മുമ്പ് ആഞ്ഞടിച്ച കൊടുങ്കാറ്റുകൾ അവസാനിച്ചെന്നും ഉറവിടങ്ങൾ പറയുന്നു.
ഒരു ദരിദ്രയും ഏകാന്തയും അനാഥയുമായ  15 വയസ്സുള്ള  ഉർസുലയുടെ അമ്മ അഗത സ്വന്തമായി ജീവിക്കാൻ മാർഗമില്ലാതെ അവശേഷിച്ചതായി ഉറവിടങ്ങൾ റിപ്പോർട്ട് ചെയ്യുന്നു.
പിശാചിൻ്റെ സ്വാധീനത്തിൽ ഒരു ബന്ധത്തിൽ അകപ്പെട്ട അഗതയ്ക്ക് അത് ഒടുവിൽ ഉർസുലയുടെ ജനനത്തിൽ കലാശിച്ചതായി പറയുന്നു ഈ ഐതിഹ്യത്തിൻ്റെ വകഭേദങ്ങൾ അവകാശപ്പെടുന്നത് അഗത സ്വയം ഒരു മന്ത്രവാദിനിയായിരുന്നുവെന്നും ഒരു കുട്ടിയെ ഗർഭം ധരിക്കാൻ പിശാചിനെ വിളിച്ചുവരുത്തിയെന്നുമാണ്.
അഗത വെളിപ്പെടുത്താൻ വിസമ്മതിച്ചതിനാൽ ഉർസുലയുടെ പിതാവിൻ്റെ യഥാർത്ഥ ഉത്ഭവം അജ്ഞാതമാണ്.
ഒരു ഘട്ടത്തിൽ, അഗതയെ നിർബന്ധിതമായി പ്രാദേശിക മജിസ്‌ട്രേറ്റിൻ്റെ മുമ്പാകെ ഹാജരാക്കിയപ്പോഴും തൻ്റെ വ്യക്തിത്വം വെളിപ്പെടുത്താൻ അവർ വിസമ്മതിച്ചതായി പറയപ്പെടുന്നു.
അഗതയുടെ ജീവിതത്തിലെ നിന്ദ്യമായ സ്വഭാവവും ഉർസുലയുടെ ജനനവും അർത്ഥമാക്കുന്നത് ഇരുവരും സമൂഹത്തിൽ നിന്ന് പുറത്താക്കപ്പെടുകയും ഉർസുലയുടെ ജീവിതത്തിൻ്റെ ആദ്യ രണ്ട് വർഷം ഉർസുല ജനിച്ച ഗുഹയിൽ ഒറ്റയ്ക്ക് ജീവിക്കാൻ നിർബന്ധിതരാവുകയും ചെയ്തായിട്ടാണ് അറിയപ്പെടുന്നത്.
അഗത ഒരു മന്ത്രവാദിനിയായിരുന്നെന്നും ഉർസുല സാത്താൻ്റെ സന്തതി ആണെന്നുമുള്ള അഭ്യൂഹങ്ങൾ നിലനിൽക്കുന്നത് ഗുഹയിലെ അറിയപ്പെടുന്ന തലയോട്ടി ആകൃതിയിലുള്ള കുളം കാരണമാണ്.
ഈ ഗുഹ ഇന്ന് അറിയപ്പെടുന്നത് മദർ ഷിപ്പ്ടൺസ് കേവ് എന്നാണ്.
ഗുഹയിലെ കുളത്തിൻ്റെ ഉത്ഭവം സ്റ്റാലാക്റ്റൈറ്റുകൾ രൂപപ്പെടുന്ന പ്രക്രിയയോട് സാമ്യമുള്ള യഥാർത്ഥ പെട്രിഫിക്കേഷനല്ലെങ്കിലും ,  ഗുഹയിൽ അവശേഷിക്കുന്ന വസ്തുക്കളെ ധാതുക്കളുടെ പാളികളാൽ പൂശുകയും ദ്രാവകം വലിച്ചെടുക്കുന്നതിനുള്ള കഴിവ് വസ്തുക്കളെ കല്ല് പോലെയാകുന്നതുവരെ കഠിനമാക്കുകയും ചെയ്യുന്നു.
17-ആം നൂറ്റാണ്ടിലെ സ്രോതസ്സുകൾ അനുസരിച്ച്, ക്നാറസ്ബറോയിലെ വനത്തിൽ രണ്ട് വർഷം ഒറ്റയ്ക്ക് താമസിച്ച ശേഷം, ബെവർലിയിലെ മഠാധിപതി ഇടപെട്ടു.
മഠാധിപതി അവരെ ഗുഹയിൽ നിന്ന് നീക്കം ചെയ്യുകയും അഗതയ്ക്ക്  നോട്ടിംഗ്ഹാംഷെയറിലെ സെൻ്റ് ബ്രിഡ്ജറ്റിൻ്റെ കോൺവെൻ്റിലും ഉർസുലയ്ക്ക്  നോറസ്ബറോയിലെ ഒരു കുടുംബത്തിലും ഇടം നേടിക്കൊടുത്തു.
അഗതയും ഉർസുലയും പിന്നീട് ഒരിക്കലും പരസ്പരം കണ്ടിരുന്നില്ല.
അവരെക്കുറിച്ചുള്ള സമകാലിക വിവരണങ്ങളിൽ നിന്നും അവരുടെ ചിത്രീകരണങ്ങളിൽ നിന്നും പ്രത്യക്ഷമായി എടുത്തു കാണിക്കുന്നത് ഉർസുലയ്ക്ക് വലിയ വളഞ്ഞ മൂക്ക് ഉണ്ടായിരുന്നിരിക്കാം ഒപ്പം ഒരു കൂനും വളഞ്ഞ കാലുകൾ എന്നിവയും ഉണ്ടായിരുന്നു.
നഗരവാസികൾ ഒരിക്കലും മറക്കാത്ത വിധത്തിൽ ശാരീരിക വൈജാത്യം അവരുടെ ജനനത്തിലെ രഹസ്യ സംഭവങ്ങളുടെ ദൃശ്യങ്ങളെ ഓർമ്മപ്പെടുത്തുന്നു.
അവരുടെ വളർത്തു കുടുംബത്തോടും കുറച്ച് സുഹൃത്തുക്കളോടും അവൾ ഇണങ്ങി ചേർന്നെങ്കിലും ആത്യന്തികമായി നഗരത്തിലെ വലിയൊരു വിഭാഗത്തിൽ നിന്ന് ഉർസുലയെ പുറത്താക്കി.
അവരുടെ അമ്മയെപ്പോലെ അവളും കാടുകളിൽ സങ്കേതം കണ്ടെത്തി.
അവരുടെ കുട്ടിക്കാലത്തിൻ്റെ ഭൂരിഭാഗവും സസ്യങ്ങളെയും ഔഷധങ്ങളെയും അവയുടെ ഔഷധഗുണങ്ങളെയും കുറിച്ച് പഠിക്കാൻ ചെലവഴിച്ചു.
അവളുടെ ബാല്യകാലത്തെക്കുറിച്ചുള്ള ഇതിഹാസങ്ങൾ
ഉർസുലയ്ക്ക് രണ്ട് വയസ്സുള്ളപ്പോൾ, വളർത്തമ്മ ജോലിക്ക് പോയപ്പോൾ അവൾ വീട്ടിൽ തനിച്ചായിരുന്നുവെന്ന് അവകാശപ്പെട്ടു.
അവളുടെ അമ്മ തിരിച്ചെത്തിയപ്പോൾ മുൻവാതിൽ തുറന്നുകിടക്കുന്നതായി കണ്ടു.
വീട്ടിൽ എന്തായിരിക്കുമെന്ന് ഭയന്ന് അവർ സഹായത്തിനായി അയൽക്കാരെ വിളിച്ചു, "കൂട്ടായി ആയിരം പൂച്ചകളുടേതു" പോലെ ഉച്ചത്തിലുള്ള ഒരു കരച്ചിൽ ആ സംഘം കേട്ടു.
ഉർസുലയുടെ തൊട്ടിൽ ശൂന്യമായി കണ്ടെത്തിയ അവർ വീടുമുഴുവൻ തിരച്ചിൽ നടത്തിയ ശേഷം, കാണാത്തതിനെ തുടർന്ന് അവളുടെ അമ്മ മുകളിലേക്ക് നോക്കിയപ്പോൾ ഉർസുലയെ അടുപ്പിന് മുകളിൽ പാത്ര കൊളുത്തുകൾ ഉറപ്പിച്ചിരിക്കുന്ന ഇരുമ്പ് കമ്പിയുടെ മുകളിൽ നഗ്നയായി ഇരുന്നു.
കരയുന്നത് കണ്ടു,
1686 -ലെ ഒരു സ്രോതസ്സിൽ ഇടവകയിലെ പ്രധാന അംഗങ്ങൾ ഒരു മീറ്റിംഗിൽ ഒത്തുകൂടിയ ഒരു സംഭവത്തെക്കുറിച്ച് പറയുന്നു.
ഉർസുല തന്റെ അമ്മയ്ക്ക് വേണ്ടി ഒരു ദൗത്യവുമായി സംഘത്തെ കടന്നുപോയി.
പുരുഷന്മാർ അവളെ  "രാക്ഷസി മുഖം" എന്നും "ചെകുത്താൻ്റെ  ജാരസന്തതി" എന്നും വിളിച്ചു പരിഹസിച്ചു.
ഉർസുല തന്റെ പ്രവർത്തനങ്ങൾ തുടരാൻ നടന്നുകൊണ്ടിരുന്നു, പക്ഷേ പുരുഷന്മാർ പിന്നോട്ട് ആയപ്പോൾ പ്രധാന അംഗങ്ങളിൽ ഒരാളുടെ കഴുത്തിൽ ഒരു തൂവാല രൂപാന്തരപ്പെട്ടു.
ഒരു ടോയ്‌ലറ്റ് സീറ്റ് അയാളുടെ കഴുത്തിൽ ചുറ്റിപ്പിടിച്ചു.
അവന്റെ അടുത്തിരുന്നയാൾ ചിരിക്കാൻ തുടങ്ങി.
അയാൾ ധരിച്ചിരുന്ന തൊപ്പി പെട്ടെന്ന് ഒരു മൂത്രപ്പാത്രം ഉപയോഗിച്ച് മാറ്റി.
ഇടവകയിലെ ഒത്തുകൂടിയ അംഗങ്ങൾ ഉച്ചത്തിൽ ചിരിക്കാൻ തുടങ്ങി.
എന്താണ് സംഭവിക്കുന്നതെന്ന് കാണാൻ വീട്ടുടമസ്ഥൻ ഓടി വന്നു; അയാൾ വാതിലിലൂടെ ഓടാൻ ശ്രമിച്ചപ്പോൾ, അയാളുടെ തലയിൽ നിന്ന് പെട്ടെന്ന് വളർന്ന ഒരു വലിയ ജോഡി കൊമ്പുകൾ അയാളെ തടഞ്ഞു.
താമസിയാതെ വിചിത്രമായ സംഭവങ്ങൾ സാധാരണ നിലയിലായെന്നും, ഉർസുലയെ പരസ്യമായി പരിഹസിക്കാതിരിക്കാനുള്ള സൂചനയായി നഗരവാസികൾ അവയെ സ്വീകരിച്ചുവെന്നും സ്രോതസ്സ് റിപ്പോർട്ട് ചെയ്യുന്നു.
യൗവനാവസ്ഥ 1686-ൽ പുറത്തിറങ്ങിയ "ദി സ്ട്രേഞ്ച് ആൻഡ് വണ്ടർഫുൾ വേൾഡ് ഓഫ് മദർ ഷിപ്പ്‌ടൺ" എന്ന പുസ്തകത്തിന്റെ ശീർഷക പേജിൽ നിന്നുള്ള ഉർസുല സൗത്ത്‌ഹീലിന്റെ (മദർ ഷിപ്പ്‌ടൺ) ഒരു കൊത്തുപണി.
ഉർസുല വളർന്നപ്പോൾ സസ്യങ്ങളെയും ഔഷധസസ്യങ്ങളെയും കുറിച്ചുള്ള അവളുടെ അറിവും വർദ്ധിച്ചു.
ഒരു ഔഷധസസ്യ വിദഗ്ദ്ധ എന്ന നിലയിൽ അവൾ നഗരവാസികൾക്ക് വിലമതിക്കാനാവാത്ത സഹായമായി മാറി.
തന്റെ ജോലിയിൽ നിന്ന് നേടിയ ബഹുമാനം അവളുടെ സാമൂഹിക വലയം വികസിപ്പിക്കാനുള്ള അവസരം അവൾക്ക് ലഭിച്ചു.
അപ്പോഴാണ് അവൾ പ്രാദേശിക മരപ്പണിക്കാരനായ ടോബി ഷിപ്റ്റണെ കണ്ടുമുട്ടിയത്.
ഉർസുലയ്ക്ക് 24 വയസ്സുള്ളപ്പോൾ അവളും ടോബി ഷിപ്റ്റണും വിവാഹിതരായി.
അന്നുമുതൽ ഉർസുല തന്റെ ഭർത്താവിന്റെ കുടുംബപ്പേര് സ്വീകരിച്ച് മദർ ഷിപ്റ്റൺ ആയി.
പട്ടണത്തിലെ ആളുകൾ അവരുടെ ബന്ധത്തിൽ ഞെട്ടിപ്പോയി.
അവളെ വിവാഹം കഴിക്കാൻ അയാൾ മന്ത്രവാദത്താൽ വശീകരിക്കപ്പെട്ടിരിക്കാമെന്ന് അവർ മന്ത്രിച്ചു.
വിവാഹത്തിന് ശേഷം ഏകദേശം ഒരു മാസം കഴിഞ്ഞ് ഒരു അയൽക്കാരി വാതിൽക്കൽ വന്ന് അവളോട് ഒരു സഹായം അഭ്യർത്ഥിച്ചു.
അവൾ വാതിൽ തുറന്നിട്ടിരിക്കുമ്പോൾ ഒരു കള്ളൻ അകത്തു കയറി അവരുടെ പുതിയ ഒരു പാവാടയും പെറ്റിക്കോട്ടും മോഷ്ടിച്ചിട്ടുണ്ടെന്നും അവളോട് പറഞ്ഞു.
ഒരു മടിയും കൂടാതെ മദർ ഷിപ്ടൺ തന്റെ അയൽക്കാരിയെ ശാന്തയാക്കി.
വസ്ത്രം മോഷ്ടിച്ചത് ആരാണെന്ന് കൃത്യമായി അറിയാമെന്നും അടുത്ത ദിവസം അത് തിരികെ നൽകാമെന്നും പറഞ്ഞു.
പിറ്റേന്ന് രാവിലെ മദർ ഷിപ്ടണും അയൽക്കാരിയും മാർക്കറ്റ് ക്രോസിലേയ്ക്ക് പോയി.
വസ്ത്രങ്ങൾ മോഷ്ടിച്ച സ്ത്രീ തന്റെ വസ്ത്രത്തിന് മുകളിൽ പാവാടയും , കൈയിലുള്ള പെറ്റിക്കോട്ടും ധരിച്ച് പട്ടണത്തിലൂടെ മാർച്ച് ചെയ്യാൻ തുടങ്ങി.
മാർക്കറ്റ് ക്രോസിൽ എത്തിയപ്പോൾ അവൾ നൃത്തം ചെയ്യാൻ തുടങ്ങി.
മദർ ഷിപ്ടണിനും മുമ്പിലെത്തിയ അവൾ അയൽക്കാരനും വേണ്ടി നൃത്തം ചെയ്തു, "ഞാൻ എന്റെ അയൽക്കാരിയുടെ പാവാടയും കോട്ടും മോഷ്ടിച്ചു, ഞാൻ ഒരു കള്ളനാണ്. ഇതാ ഞാൻ അത് കാണിക്കുന്നു" എന്ന് പാടിക്കൊണ്ട് മദർ ഷിപ്ടണിന്റെ മുമ്പിലെത്തിയപ്പോൾ അവൾ പാവാട അഴിച്ചുമാറ്റി നൽകി  കൊണ്ട്  കുമ്പിട്ട് പോയി.
രണ്ട് വർഷത്തിന് ശേഷം, 1514-ൽ, ടോബി ഷിപ്റ്റൺ മരിച്ചു.
അദ്ദേഹത്തിന്റെ മരണത്തിന് ഉത്തരവാദി ഉർസുലയാണെന്ന് പട്ടണം വിശ്വസിച്ചു.
ഭർത്താവിനെ നഷ്ടപ്പെട്ടതിന്റെ ദുഃഖവും പട്ടണത്തിന്റെ പരുഷമായ വാക്കുകളും ഉർസുല ഷിപ്റ്റനെ സമാധാനത്തിനായി കാട്ടിലേക്കും താൻ ജനിച്ച അതേ ഗുഹയിലേക്കും മാറാൻ പ്രേരിപ്പിച്ചു.
ഇവിടെ അവർ ആളുകൾക്ക് വേണ്ടി ഔഷധസസ്യങ്ങളും ഔഷധങ്ങളും വളർത്തുന്നത് തുടർന്നു.
മദർ ഷിപ്റ്റന്റെ പേര് പതുക്കെ കൂടുതൽ പ്രസിദ്ധമായി.
ഒടുവിൽ ആളുകൾ അവരെ കാണാനും ഔഷധസസ്യങ്ങളും മന്ത്രങ്ങളും സ്വീകരിക്കാനും വളരെ ദൂരം സഞ്ചരിക്കുമായിരുന്നു.
പ്രശസ്തി വർദ്ധിച്ചതോടെ അവൾ കൂടുതൽ ധൈര്യശാലിയായി മാറി .
ഭാവി കാണാൻ കഴിയുമെന്ന് വെളിപ്പെടുത്തി തന്റെ പട്ടണത്തെയും അതിനുള്ളിലെ ആളുകളെയും ഉൾപ്പെടുത്തി ചെറിയ പ്രവചനങ്ങൾ നടത്തിക്കൊണ്ട് അവൾ തന്റെ തൊഴിൽ ആരംഭിച്ചു.
പ്രവചനങ്ങൾ യാഥാർത്ഥ്യമായപ്പോൾ അവൾ രാജവാഴ്ചയെയും ലോകത്തിന്റെ ഭാവിയെയും കുറിച്ചുള്ള പ്രവചനങ്ങൾ പറയാൻ തുടങ്ങി.
1537-ൽ ഹെൻറി എട്ടാമൻ രാജാവ് നോർഫോക്ക് ഡ്യൂക്കിന് ഒരു കത്ത് എഴുതി.
അതിൽ അദ്ദേഹം "യോർക്കിലെ ഒരു മന്ത്രവാദിനി"യെക്കുറിച്ച് പരാമർശിക്കുന്നു.
ചിലർ ഇത് ഷിപ്പ്‌ടണെക്കുറിച്ച് പരാമർശിക്കുന്നതായി വിശ്വസിക്കുന്നു.
ചരിത്രസ്വഭാവം മദർ ഷിപ്പ്‌ടൺസ് ഗുഹ
അവരെക്കുറിച്ചുള്ള സമകാലിക പരാമർശങ്ങളുടെയും അവരുടെ ജീവിതത്തിലെ സംഭവങ്ങളെ വിശദീകരിക്കുന്ന എണ്ണമറ്റ വിഭവങ്ങളുടെയും അടിസ്ഥാനത്തിൽ, മദർ ഷിപ്പ്‌ടൺ ഒരു യഥാർത്ഥ സ്ത്രീയായിരുന്നുവെന്ന് ചരിത്രകാരന്മാർ വിശ്വസിക്കുന്നു ഉർസുല1488-ൽ ക്നാരെസ്ബറോ പട്ടണത്തിന് പുറത്തുള്ള നോർത്ത് യോർക്ക്ഷെയറിലെ ഒരു ഗുഹയിൽ അഗത സൂത്തലെ എന്ന പതിനഞ്ച് വയസ്സുള്ള ഒരു അനാഥ പെൺകുട്ടിക്ക് ജനിച്ചു.
അവളുടെ രൂപഭാവത്തെക്കുറിച്ച് പരാമർശിക്കുന്ന സമയത്തെക്കുറിച്ചുള്ള എല്ലാ സമകാലിക രേഖകളും അനുസരിച്ച്, അവൾക്ക് ഒരു കൂനും വളഞ്ഞ വലിയ മൂക്കും ഉണ്ടായിരുന്നതായി പറയുന്നു .
എന്നിരുന്നാലും അവളുടെ രൂപഭാവത്തെക്കുറിച്ച് മറ്റനേകം അനുമാനങ്ങളാണ്.
അവൾ ഔഷധസസ്യങ്ങൾ ഉപയോഗിച്ച് കഷായം ഉണ്ടാക്കി മന്ത്രവാദം നടത്തി, ഭാവി പ്രവചിച്ചിരുന്നു.
1537-ൽ യോർക്ക്ഷെയറിൽ, കത്തോലിക്കാ ആശ്രമങ്ങളുടെ പിരിച്ചുവിടലിനെതിരെ കത്തോലിക്കാ ജനത കലാപം നടത്തിയിരുന്ന സമയത്ത്, ഹെൻറി എട്ടാമൻ നോർഫോക്ക് ഡ്യൂക്കിന് ഒരു കത്തെഴുതി.
അതിൽ അദ്ദേഹം ഉർസുലയെ "യോർക്കിലെ മന്ത്രവാദിനി" എന്ന് പരാമർശിക്കുന്നു.
ഈ സമയത്ത് ഹെൻറി എട്ടാമനെക്കുറിച്ച് പ്രവചിച്ചിരുന്ന യഥാർത്ഥ അമ്മ ഷിപ്റ്റണെക്കുറിച്ചുള്ള ആദ്യത്തെ പരാമർശമാണിതെന്ന് വിശ്വസിക്കപ്പെടുന്നു.
1666-ൽ, രാജകുടുംബത്തോടൊപ്പം 1666-ലെ മഹാതീപിടുത്തം മൂലം ലണ്ടനിലുണ്ടായ നാശനഷ്ടങ്ങൾ പരിശോധിക്കുന്നതിനിടയിൽ, മദർ ഷിപ്റ്റണിന്റെ പ്രവചനത്തെക്കുറിച്ച് അവർ ചർച്ച ചെയ്യുന്നത് താൻ കേട്ടതായി സാമുവൽ പെപ്പിസ് തന്റെ ഡയറിക്കുറിപ്പുകളിൽ രേഖപ്പെടുത്തിയിട്ടുണ്ട്.
മദർ ഷിപ്പ്‌ടണിന്റെ പ്രവചനങ്ങളെക്കുറിച്ചുള്ള ഏറ്റവും പഴയ വിവരണം അവരുടെ മരണത്തിന് എൺപത് വർഷങ്ങൾക്ക് ശേഷം 1641-ൽ പ്രസിദ്ധീകരിച്ചു.
മദർ ഷിപ്പ്‌ടണിന്റെ ജീവിതത്തെക്കുറിച്ചുള്ള രേഖ ജോവാൻ വാലർ എന്ന സ്ത്രീ രേഖപ്പെടുത്തിയതായി കഥ പറയുന്നു.
അവർ ഒരു പെൺകുട്ടിയായിരിക്കെ  മദർ ഷിപ്പ്‌ടന്റെ ജീവിതത്തെക്കുറിച്ചുള്ള കഥ കേട്ട് പറഞ്ഞതുപോലെ ആ കഥ പകർത്തിയെഴുതി.
മദർ ഷിപ്പ്‌ടൺ തന്റെ ജീവിതകാലത്ത് ഒന്നും എഴുതുകയോ പ്രസിദ്ധീകരിക്കുകയോ ചെയ്തിട്ടില്ല.
അവർ താമസിച്ചിരുന്ന ഗുഹ ഇംഗ്ലണ്ടിലെ ഏറ്റവും പഴക്കം ചെന്ന വിനോദസഞ്ചാര കേന്ദ്രമായി അറിയപ്പെടുന്നു.
നൂറുകണക്കിന് വർഷങ്ങളായി അവർ ജനിച്ച ഗുഹ കാണാൻ ആളുകൾ കാൽനടയായി പോയിട്ടുണ്ട്.
ഈ ഗുഹയിലെ വെള്ളത്തിൽ ഉയർന്ന അളവിൽ ധാതുക്കൾ അടങ്ങിയിരിക്കുന്നതിനാൽ കുളത്തിൽ വച്ചിരിക്കുന്ന എന്തും ക്രമേണ കല്ലുകളുടെ പാളികളാൽ മൂടപ്പെടും.
വിനോദസഞ്ചാരികൾ പിന്നീട് തിരിച്ചെത്തി അത് കല്ലായി മാറുന്നത് കാണാൻ കുളത്തിൽ വസ്തുക്കൾ സ്ഥാപിക്കും.
അവരുടെ പല പ്രവചനങ്ങളും ഒരിക്കലും എഴുതിയിട്ടില്ലെന്ന് അനുമാനിക്കപ്പെടുന്നു.
കൂടാതെ അവരെക്കുറിച്ചുള്ള നാടോടി ഇതിഹാസത്തെ മെച്ചപ്പെടുത്തുന്നതിനായി അവരുടെ മരണശേഷം അംഗീകാരം ലഭിച്ച നിരവധി ഐതിഹ്യങ്ങളും പ്രവചനങ്ങളും സൃഷ്ടിക്കപ്പെട്ടു.
പൈതൃകം ചിറകുകളിൽ ഹാഗ് പോലുള്ള അടയാളങ്ങളുള്ള ഒരു മദർ ഷിപ്റ്റൺ നിശാശലഭം
മദർ ഷിപ്റ്റണിന്റെ രൂപം നാടോടിക്കഥകളിലും ഐതിഹാസിക പദവിയിലും ഗണ്യമായ സ്ഥാനം നേടി.
17, 18, 19 നൂറ്റാണ്ടുകളിൽ യുകെ, വടക്കേ അമേരിക്ക , ഓസ്‌ട്രേലിയ എന്നിവിടങ്ങളിൽ രേഖപ്പെടുത്തിയിട്ടുള്ള നിരവധി ദാരുണ സംഭവങ്ങളുമായും വിചിത്രമായ സംഭവങ്ങളുമായും അവരുടെ പേര് ബന്ധപ്പെട്ടിരിക്കുന്നു.
ഒരുപക്ഷേ അസോസിയേഷൻ മാർക്കറ്റിംഗിന്റെ ആവശ്യങ്ങൾക്കായി ഭാഗ്യം പറയുന്നവർ പലരും  അവരുടെ പ്രതിമയും ഉപയോഗിച്ചിരുന്നു.
നിരവധി ഇംഗ്ലീഷ് പബ്ബുകൾക്ക് അവരുടെ പേരാണ് നൽകിയിരിക്കുന്നത്.
അതിൽ രണ്ടെണ്ണം മാത്രമേ നിലനിൽക്കുന്നുള്ളൂ.
ഒന്ന് ക്നാരെസ്ബറോയിലെ അവളുടെ ജന്മസ്ഥലത്തിനടുത്തും മറ്റൊന്ന് പോർട്ട്സ്മൗത്തിലും.
രണ്ടാമത്തേതിൽ വാതിലിനു മുകളിൽ അവരുടെ  ഒരു പ്രതിമയുണ്ട്.
ആദ്യകാല പാന്റോമൈമിൽ മദർ ഷിപ്റ്റന്റെ ഒരു കാരിക്കേച്ചർ ഉപയോഗിച്ചിരുന്നു.
പതിനെട്ടാം നൂറ്റാണ്ടിൽ പകർത്തിയ യോർക്ക്ഷെയറിൽ നിന്നുള്ള ഒരു ഗാനത്തിൽ പാന്റോമൈമിലെ അവരുടെ രൂപം പരാമർശിക്കപ്പെട്ടു.
അതിൽ (ഭാഗികമായി) ഇങ്ങനെ വായിക്കുന്നു: "പ്രശസ്ത ജോണി റിച്ചിന്റെ കാലം മുതൽ, റൈമുകളിൽ കണ്ടതോ പാടിയതോ ആയ എല്ലാ മനോഹരമായ പാന്റോമൈമുകളിലും, / മദർ ഷിപ്റ്റണിനെപ്പോലെ മറ്റൊന്നുമില്ല."
മദർ ഷിപ്റ്റൺ നിശാശലഭം (കാലിസ്റ്റെജ് മൈ) അവരുടെ പേരിലാണ് അറിയപ്പെടുന്നത്.